b'\n_START_ARTICLE_\nSaser\n_START_PARAGRAPH_\nSaser (iz angle\xc5\xa1kega izraza Sound Amplification by Stimulated Emission of Radiation) je akusti\xc4\x8dna naprava, ki je analogna laserju (njegovo ima izhaja iz angle\xc5\xa1kega izraza Light Amplification by Stimulated Emission of Radiation). Podobna naprava je maser (iz angle\xc5\xa1kega izraza Microwave Amplification by Stimulated Emission by radiation)._NEWLINE_Naprava saser proizvaja koherentni \xc5\xbearek ultrazvoka s postopkom, ki je zelo podoben kot v laserju. Imenujejo ga tudi zvo\xc4\x8dni laser (akusti\xc4\x8dni laser)._NEWLINE_Prvi saser je deloval v obmo\xc4\x8dju GHz, prvi\xc4\x8d so njegovo delovanje prikazali leta 2009. Saserje so razvijali na Univerza v Nottinghamu, na In\xc5\xa1titutu La\xc5\xa1kareva za polprevodni\xc5\xa1ko fiziko (v Ukrajini) in na Kalifornijskem tehnolo\xc5\xa1kem in\xc5\xa1titutu (Caltech).\n_START_SECTION_\nNa\xc4\x8din delovanja\n_START_PARAGRAPH_\nSaser deluje podobno kot laser. Za razliko od laserjev, ki daje elektromagnetno valovanje oziroma fotone, je osnova delovanja saserjev kreiranje fononov. Fonone ustvarijo v polprevodniku tako, da polprevodniku dodajajo elektrone, ki ustvarjajo fonone, ker so v potencialni jami kristalne mre\xc5\xbee. To kreira dodatne fonone, ki vzbujajo elektrone, ki proizvajajo nove fonone. Tako nastane zelo ozek in visokofrekven\xc4\x8dni ultrazvok, ki zapusti napravo._NEWLINE_Saserji imajo zelo \xc5\xa1iroko podro\xc4\x8dje uporabe v znanosti in tehnologiji. Primer uporabe so sonografi s pomo\xc4\x8djo katerih lahko opazujemo nepravilnosti in napake v materialih. Predvidevajo, da bo mo\xc5\xbeno uporabiti saserje v medicini ter za voja\xc5\xa1ke namene in v ra\xc4\x8dunalni\xc5\xa1tvu.'